આજની ચુંટણીમાં કોંગ્રેસના ફક્ત ૧૩ સભ્યો હાજર હતા જયારે ભાજપનાં ૧૭ સભ્યો હાજર રહ્યા હતા. કોંગ્રેસના ૬ સભ્યો ગેરહાજર રહેતાં તેમજ બે અપક્ષોએ ભાજપ તરફી વોટીંગ કર્યું હતું જેથી ભાજપે તાલુકા પંચાયત પર સત્તા મેળવી લીધી હતી. કોંગ્રેસનાં સભ્યો દ્વારા ગારહાજર રહેતા કોંગ્રેસને પ્રમુખ અને ઉપપ્રમુખની ચુંટણીમાં ગેરલાભ થયો હતો. પક્ષ તરફથી આ વિષય પર અગાઉ કહેવામાં આવ્યુ હતુ કે કોઇ પણ સભ્ય આ ચુંટણીમાં ગેરહાજર રહેશે નહી. પરંતુ પક્ષનાં આદેશને ગોળીને પી ગયેલા સભ્યો પર કોંગ્રેસની ગાજ પડી છે. કોંગ્રેસને સ્પષ્ટ બહુમતી મળી હોવા છતા કોંગ્રેસને પ્રમુખ અને ઉપપ્રમુખની ચુંટણીમાં માત મળતા લાગે છે કે હવે ભાજપ માટે કોઇ પણ ચુંટણી જીતવી અશક્ય વાત રહી નથી.